Debitiral je v sezoni 1969, ko je nastopil le na zadnjih dve dirkah sezone za Veliki nagradi ZDA in Mehike, toda obakrat je odstopil. V naslednji sezoni 1970 je nastopil na desetih dirkah, toda dvakrat se mu ni uspelo kvalificirati na dirko, štirikrat je odstopil, uvrstitve pa je dosegel z desetim mestom na domači dirki za Veliko nagrado Kanade, kar je tudi njegova najboljša uvrstitev v karieri, enajstim mestom na dirki za Veliko nagrado Avstrije, in dvanajstim mestom na dirki za Veliko nagrado Francije. Zadnjič je v Formuli 1 nastopil na domači dirki za Veliko nagrado Kanade, kjer je zasedel petnajsto mesto, kariero pa je zaključil v severnoameriških dirkaških serijah.